《后坡》
宋代·徐侨

扶筇剥啄一山中，幽兴偏於此处浓。
前屏树柯呈列岫，旁开林处出奇峰。
座迎夜月分吾石，樽度朝云对汝松。
俗客不来人籁寂，省心时听数声钟。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。